**"ואהבת לרעך כמוך?" – הניסויים הקלאסיים בפסיכולוגיה חברתית**

הנחת היסוד:האדם משנה את התנהגותו, מחשבותיו ודעותיו בנוכחות אנשים אחרים ובהתאם לסיטואציה החברתית.

בניגוד לניסוי פשוט בפסיכולוגיה (זכרון, תפיסה, למידה) - ניסויים בפסיכולוגיה חברתית מחייבים השקעה מרובה בתפאורה, בנוכחות אנשים אחרים (משתפי פעולה, שחקנים) ומחייבים שהנבדק לא יידע מה מטרתו האמיתית של הניסוי - "הטעייה מכוונת"

**כניסה לתפקיד - ניסוי בית הסוהר של סטנפורד (זימברדו).** סטודנטים, ללא עבר פלילי, הוקצו אקראית לתפקיד של "סוהר" ו "אסיר", ללא הכוונה מפורשת כיצד עליהם לנהוג וללא רקע אישי עם בתי סוהר. בתפאורה של בית סוהר אמיתי (מדים, אלות, תאים, אזיקים) . הכניסה לתפקיד היתה מיידית ודרמטית. הסוהרים התעללו בסאדיזם באסירים, והאסירים התמרדו והגיעו למצבים נפשיים קשים מאוד. הניסוי הופסק אחרי 6 ימים, במקום שבועיים כמתוכנן . חשוב לזכור- רק יד המקרה (ולא סיווג אישיותי) גרמו לסוהרים להיות סוהרים ולאסירים –אסירים. הידע – כיצד מתנהג אסיר או סוהר טיפוסי – מלמידה חברתית (תקשורת,סרטים, ידע כללי) = "סכמה" .

**קונפורמיות ולחץ חברתי: ניסוי שיפוט אורך קווים** (סלומון אש): באמצעות לחץ חברתי של 6 משתפי פעולה, שענו תשובה לא נכונה על מטלה קלה יחסית– (איזה קו מבין שלושה -דומה באורכו לקו אחר) נבדקים רבים ענו בניגוד למה שראו עיניהם -רק כדי "ליישר קו" עם דעת הרוב. רק 25% לא שינו את דעתם בעקבות לחץ חברתי.("נון-קונפורמיסטים"). מספיקה קבוצת של 3 אנשים שחושבים אחרת מהנבדק ג- כדי ליצור לחץ חברתי אפקטיבי.

דוגמאות לקונפורמיות בהחלטות קבוצתיות: "**חשיבה קבוצתית":** הנטייה של חברי קבוצה מלוכדת – לחשוב "בראש אחד" ולא לקרוא תיגר על דעת הרוב, או דעת הבוס...: ההסכמה "קונספציה" כי לא צפויה מלחמה עם סוריה ומצריים ב 1973 **במטכ"ל** הישראלי ודחייה של דעת מיעוט (אלברט סודאי – שהתריע כשבועיים על פרוץ המלחמה) – השתקתו ע"י הצגתו כ "מעורר תבהלה".

הנהלת **XEROX** דחתה פה אחד פיתוחים חשובים שפותחו ע"י מהנדסי החברה (העכבר, "חלונות" במחשב, מעבד תמלילים) , שיכלה לשנות את עתיד החברה ועולם המיחשוב, רק משום "חשיבה קבוצתית" – אנחנו חברת מדפסות ומכונות צילום ואין צורך בהמצאות אלו. המהנדסים עזבו והקימו את Apple.

כאשר יש נון-קונפורמיסט אחד בקבוצה -יורד הסיכוי ל "חשיבה קבוצתית" סגורה ותמימת דעים.

**צייתנות: ניסוי החישמול של מילגרם:** כמה רחוק יילכו נבדקים עם מילוי הוראה של חוקר (פרופ') באוניברסיטה מכובדת - YALE, לתת מכת חשמל כואבת לאדם זר , במסגרת ניסוי בזכרון ולמידה.
מרבית האנשים (66%) שהתנדבו לתפקיד ה"מורים" המשיכו לחשמל את ה"תלמידים" עד רמה מסוכנת של חשמל – 450 וולט , בלי למחות או להפסיק את הניסוי. למרות ששמעו שה"תלמיד" סובל, מתענה, ומבקש להפסיק את הניסוי . לא היו הבדלים בין גברים\נשים צעירים\מבוגרים באחוזי הצייתנות. כאשר האדם מתבקש רק להעביר הוראה לחישמול (שליח לדבר עבירה) – אחוזי הצייתנות אף עולים (90%) . אחוזי הצייתנות ירדו כאשר ההקשר המוסדי השתנה (במקום YALE – בניין פשוט במרכז העיר, במקום פרופסור- סטודנט לתואר ראשון שמעביר את הניסוי, או הפרופסור לא נוכח פיזית ליד ה"מורה")

**סטראוטיפים והקושי לנפץ אותם (רוזנהאן –ניסוי בית חולים פסיכיאטרי)** סטודנטים - שטענו שהם שומעים קולות – בחדר מיון של בית חולים קיבלו תיוג חד פעמי של "סכיזופרניה"- התקשו לשכנע את הרופאים והמטפלים לאחר מכן שהם שפויים, למרות שהיו כאלו ולא הראו סימפטומים נוספים של התקף פסיכוטי. זמן האישפוז הממוצע היה משבועיים ועד חודשיים- למרות שלא הראו סימפטומים של הפרעה נפשית מעבר ליום שבו אושפזו. פעולות רגילות שביצעו (הליכה במסדרון, כתיבה ביומן) פורשו כפעולות שמעידות על מחלה נפשית, בידי הצוות, ולכן הסטראוטיפ והתיוג "משוגע" התחזקו. מסקנה: הפרשנות שלנו להתנהגות ומחשבות הזולת אינה נייטרלית אלא עוברת דרך "משקפיים" של סטראוטיפ – קטגוריזציה חברתית שאנו רואים דרכו את הזולת.

**עזרה לזולת במקרה חירום -ונוכחות אחרים**: ככל שיש יותר אנשים בסביבה בעת אירוע מצוקה, כך הסיכוי שמישהו יושיט עזרה יורד- אפקט "העומד מנגד". המקרה האמיתי של קיטי ג'נובזה שהותקפה באלימות לאורך 30 דקות ואיש מהעדים למקרה (מעל 30 איש - דרך חלונות ביתם) לא התקשר למשטרה. ניסויים שמראים שככל שיש יותר אנשים בסביבה בעת ארוע חירום, כך הזמן להושטת עזרה עולה, והסיכוי להושטת עזרה יורד.

חרף התופעות שתוארו בשיעור זה- שהינן שליליות , גמידה מתונה של קונפורמיות, צייתנות, הליכה עם דעת הרוב וכו'- היא חיונית לקיום החברה האנושית- ומאפשרת עבודה משותפת, החלטות מבוססות-רוב (דמוקרטיה), ציות לחוקי המדינה וקיום נורמות - החיוניות לתפקוד תקין של החברה האנושית.

**המוח החברתי:** "נוירוני מראה" בעומק האונה המצחית, בקופים ובני אדם, מגיבים כאשר האדם\קוף רואה פעולה של הזולת – מבין אותה במושגים שלו, ומבצע אותה. כך אנו לומדים מהזולת פעולות פיזיות (כגון כתיבה, שימוש בסכו"ם, שחיה, נהיגה וכו') אבל גם מצליחים להבין את העולם הפנימי של הזולת במושגים שלנו (הוא סובל -אז אני עצוב בשבילו, הוא כואב -אז גם לי כואב).

**פוליטיקה משפיעה על המוח החברתי:** במחקר שבו נבדקים יהודים\ערבים ראו אדם אחר סובל (יהודי או ערבי) ונסרקו בהדמייה מוחית, איזורי הכאב במוח היו פעילים יותר אצל הצופה כאשר היה מדובר באדם מקבוצת הפנים (יהודי אמפתי ליהודי, ערבי לערבי) והרבה פחות פעילים כאשר האדם היה מהקבוצה הנגדית-העויינת.